Riigimetsa Majandamise Keskus 27.06.2023  
marju.pajumets@rmk.ee

Taotlus

Palun luba Sparta Camp lastelaagri jaoks haagissuvila paigutamiseks Nõva looduskaitsealale Vaisi külas Lääne-Nigula vallas. Täpsem asukoht on Metskonna puhkekoha lautrikoha parkla/teelaiendus. Haagissuvila on vajalik asjade hoidmiseks ja laagri korrapidaja/valvuri staabiks. Haagissuvilas peatuv korravalvur hoiab silma peal kogu sealsel rannal.

Lisaks palun luba haagissauna ajutiseks hoidmiseks Metskonna puhkekoha parklas ning kanuude ja paatide hoidmiseks mererannas Metskonna puhkekoha lautrikohas.

Spordiklubi Lukas Basket poolt organiseeritud Sparta Camp lastelaager on Nõval suviti tegutsenud juba üle kümne aasta. Laager on spordilaager, mis tegutseb 100% vabas õhus ja õpetab lastele sportlikke tegevusi ning uusi oskusi, seal hulgas looduses käitumist ja keskkonnahoidu. Ühes vahetuses on maksimaalselt 80 last. Sparta Camp lastelaagri majutus/telkimine, toitlustamine ja sportlikud tegevused toimuvad Nõva külakeskuses Nõva kooli kinnistul. Metskonna puhkekoha mere ääres toimub ujumine, võimlemine, jahedama merevee korral karastamine, rannavõrkpall ja jooks liival. Merel toimub kanuusõit, aerupaadiga sõit ja jetisõit (jetid väljuvad Nõva sadamast). Kanuud ja aerupaadid viiakse vette lautrikohas.

Garanteerime selle, et laager ei jäta looduskaitsealale maha prügi, ei talla tundlikul pinnasel väljaspool kõndimiseks ettenähtud radu ja ei tee lõket.

Lugupidamisega

*/allkirjastatud digitaalselt/*

Roman Temnikov

Spordiklubi Lukas Basket MTÜ

[romantik1965@gmail.com](mailto:romantik1965@gmail.com)

+372 56621965  
<http://spartasport.eu/>

Lisa: Keskkonnaameti 16.06.2023 kiri nr 7-9/23/10306-2 Nõusolek laagri korraldamiseks